**მომსახურების ხელშეკრულება**

**ქ.თბილისი ---------------------2023 წელი**

ერთის მხრივ **შპს ------------ “** (ს/ნ ----------------) წარმოდგენილი მისი დირექტორის --------------- სახით, შემდგომში „დამკვეთი“ და მეორეს მხრივ **შპს “----------------”** (ს/ნ ----------------), წარმოდგენილი მისი დირექტორის --------------------- სახით, შემდგომში „შემსრულებელი“ ხელშეკრულების ტექსტში მოხსენიებულნი, როგორც „მხარე” ან ერთობლივად როგორც, „მხარეები”, ვეყრდნობით რა თანასწორუფლებიანობის, კანონიერების, ნებაყოფლობითობისა და პარტნიორობის პრინციპებს და ვხელმძღვანელობთ რა საქართველოს მოქმედი კანონმდებლობით, ვდებთ წინამდებარე ხელშეკრულებას (შემდგომში ”ხელშეკრულება”) შემდეგზე:

1. **ხელშეკრულების საგანი**
	1. შემსრულებელი კისრულობს ვალდებულებას, შეასრულოს და გადასცეს დამკვეთს წინამდებარე ხელშეკრულებით განსაზღვრული სამუშაო/მომსახურება და მასთან დაკავშირებული ქონებრივი სიკეთე, ხოლო დამკვეთი კისრულობს ვალდებულებას, მიღებული შესრულების სანაცვლოდ გადაუხადოს შემსრულებელს ამავე ხელშეკრულებით განსაზღვრული საზღაური.
	2. შესასრულებელ სამუშაოს/მომსახურებას წარმოადგენს დამკვეთის საკუთრებაში არსებულ მიწის ნაკვეთზე მდებარე ქალაქი -------------, „------------------- ნაკვეთი ფართობით ------------------კვ.მ. მიწის (უძრავი ქონების) საკადასტრო კოდი --------------------------- ----------------------------- შემუშავების პროექტის, -------------- პროექტის, შექმნა, დამკვეთთან შეთანხმებას და ადმინისტრაციულ ორგანოებში შესათანხმებლად/დასამტკიცებლად შეტანას.
	3. პროექტი უნდა მოიცავდეს ყველა იმ არქიტექტურულ ნახაზსა და ფოტომონტაჟს და იმ რაოდენობით, რაც აუცილებელია პროექტის შესაბამის სამსახურში შესათანხმებლად და სამშენებლო ნებართვის მისაღებად. სამუშაო მოიცავს აგრეთვე ა-------------------ი პროექტის მუშა დოკუმენტაციის მომზადებას, რაც მოიცავს და არ შემოიფარგლება ობიექტზე გამართულ ----------- სქემას, გენ გეგმას, ყველა სართულის გეგმებს, ჭრილებს, დეტალურ გეგმებს, ------------------------ ჰიდროიზოლაციის დეტალიზაციას.
	4. მხარეები თანხმდებიან, რომ მშენებლობის ნებართვის მიღების შემდეგ შემსრულებელი გაუწევს დამკვეთს საზედამხედველო მომსახურებას, რაზეც მხარეები დამატებით გააფორმებენ სხვა ხელშეკრულებას.
	5. გასაწევი მომსახურების ზუსტი ჩამონათვალი მოცემულია ხელშეკრულების დანართი #2-ში და წარმოადგენს ხელშეკურლების განუყოფელ ნაწილს.
	6. ხელშეკრულებას თან ერთვის დანართი #1, რომელიც არის ხელშეკრულების 1.1. პუნქტით გათვალისწინებული მომსახურების გაწევის გეგმა-გრაფიკი. აღნიშნული დანართი წარმოადგენს ხელშეკრულების განუყოფელ ნაწილს.
2. **მომსახურების გაწევის ვადები**
	1. შემსრულებელი ვალდებულია მომსახურების გაწევა დაიწყოს წინამდებარე ხელშეკრულების ხელმოწერიდან არაუგვიანეს 3 (სამი) კალენდარულ დღეში და დაასრულოს არაუგვიანეს 2023 წლის ----------------------ისა.

1. **მომსახურების გაწევის წესი**
	1. მომსახურების გაწევისას, მისი ყველა ან რომელიმე ვალდებულების მესამე პირზე გადაკისრება შემსრულებელს შეუძლია მხოლოდ დამკვეთის წერილობითი თანხმობით.
	2. შემსრულებელი ვალდებულია მომსახურება გასწიოს 2.1. პუნქტითა და დანართი #1-ით გათვალისწინებულ ვადებში.
	3. მომსახურება გაწეულ უნდა იქნეს მაღალი ხარისხით, ამ სფეროში არსებული სტანდარტების და წესების შესაბამისად. შემსრულებელი პასუხისმგებელია გაწეული მომსახურების სისწორეზე, ხარისხზე, ამ სფეროში არსებული სტანდარტების დაცვაზე. ამ ხელშეკრულებით განსაზღვრული სამუშაოები/მომსახურეობა - პროექტი უნდა მომზადდეს საქართველოში მოქმედი კანონმდებლობის მოთხოვნათა სრული დაცვით და ამ სფეროში აღიარებული საერთაშორიო სტანდარტების შესაბამისად.
2. **ხელშეკრულების ფასი და ანგარიშსწორების წესი**
	1. წინამდებარე ხელშეკრულებით გათვალისწინებული არქიტექტურული მომსახურების ღირებულება, დასაპროექტებელი ფართის 1 კვ/მ-ზე დღგ-ს ჩათვლით შეადგენს ---- (--------------) ლარს დღგ-ს ჩათვლით. საერთო ფართი განისაზღვრა ----------- მ2 და არქიტექტურული მომსახურების საერთო ღირებულება შეადგენს $------------.
	2. გაწეული მომსახურების ანაზღაურება ხდება შემდეგ სახით:
		1. **---------------------------------------**
		2. **--------------------------------------**
		3. აქტის გაფორმებიდან 10 (ათი) სამუშაო დღის ვადაში დამკვეთი შემსრულებელს გადაუხდის შესრულებული სამუშაოს ღირებულებას, რაც თანხობრივად შეადგენს ---------------- ლარს დ.ღ.გ.-ს ჩათვლით.
	3. მხარეთა შორის ანგარიშსწორება წარმოებს უნაღდო/ნაღდი ანგარიშსწორების წესით.
	4. უნაღდო ანგარიშსწორებისას თანხები უნდა ჩაირიცხოს ხელშეკრულებით განსაზღვრულ საბანკო ანგარიშზე ან შემსრულების მიერ წერილობით განსაზღვრულ სხვა საბანკო ანგარიშზე.
3. **მხარეთა უფლებები და ვალდებულებები**
	1. **შემსრულებელი ვალდებულია:**
		1. შეასრულოს მომსახურება ჯეროვნად და კეთილსინდისიერად, სრული მოცულობით ხელშეკრულების 2.1. პუნქტითა და დანართი #1-ით გათვალისწინებულ ვადაში.
		2. შემსრულებლის მიერ წარმოდგენილი დოკუმენტაციის შემდეგ, პროექტს შეისწავლის პროექტის ზედამხდეველი - ,,----------------“ და დამკვეთს რეკომენდაციას გაუწევს პროექტის მიღების შესახებ.
		3. დამკვეთის მოთხოვნით უსასყიდლოდ შეიტანოს ცვლილებები პროექტის შესაბამის ეტაპში მის საბოლოო დამტკიცებამდე. ყოველი ეტაპის დასრულების შემდეგ წინამდებარე ეტაპის შეცვლა დაუშვებელია, გარდა ისეთი შემთხვევებისა, როდესაც შემსრულებლის მიერ დაშვებულია ხარვეზი და მისი გამოსწორების გარეშე შეუძლებელია პროექტის მიღება-დამტკიცება.
		4. დაუყოვნებლივ აცნობოს დამკვეთს, თუ მისგან დამოუკიდებელი რაიმე მიზეზები და გარემოებები საფრთხეს უქმნის ან შეუქმნის მის ამ ხელშეკრულებით განსაზღვრული მომსახურების განხორციელებას.
		5. გასწიოს მომსახურება მაღალი ხარისხით, საქართველოში და ამ სფეროში აღიარებული მოქმედი სტანდარტებისა და ნორმების შესაბამისად.
		6. გასწიოს მომსახურება მის მფლობელობაში არსებული ინვენტარით და კვალიფიციური პერსონალის გამოყენებით.
		7. შემსრულებელი ვალდებულია უშუალოდ მოახდინოს ხელშეკრულებით განსაზღვრული სამუშაოს შესრულება. აღნიშნული დოკუმენტაცია შემსრულებლის დაკვეთის საფუძველზე, შეასძლოა შეასრულოს შემსრულებლის ქვეკონტრაქტორმა.
		8. აწარმოოს დოკუმენტაციისა და ნახაზების სრული კონტროლი, რისთვისაც უნდა გამოყოს შესაბამისი პასუხისმგებელი პირი, რომელიც ანგარიშვალდებული იქნება დამკვეთთან.
		9. შემსრულებელი ვალდებულია გადასცეს დამკვეთს უფლებრივად და ნივთობრივად უნაკლო სამუშაო/მომსახურება.
		10. ნივთობრივად უნაკლო ნივთის ქვეშ მხარეები გულისხმობენ /მომსახურებას სამუშაოს, რომელიც სრულად შეესაბამება ამ ხელშეკრულების პირობებს, დადგენილ სტანდარტებს, სამშენებლო ნორმებს და წესებს, ტექნიკურ და მოქმედი კანონმდებლობით განსაზღვრულ სხვა პირობებს.
		11. უფლებრივად უნაკლო ნივთის ქვეშ მხარეები გულისხმობენ იმას, რომ მესამე პირებს არ შეუძლიათ წაუყენონ რაიმე სახის პრეტენზია ან მოთხოვნა დამკვეთს, შემსრულებლის მიერ შესრულებულ მომსახურებასთან/სამუშაოსთან დაკავშირებით.
		12. შეასრულოს ნაკისრი სამუშაოები ხარისხიანად საუკეთესო ცოდნის, პრაქტიკის, გამოცდილებისა და კვალიფიკაციის შესაბამისად.
		13. მომსახურების/სამუშაოს შესრულების მიმდინარეობისას მჭიდროდ ითანამშრომლოს დაკვეთთან და ზედამხედველთან, შეასრულოს და დასრულებული სახით წარმოუდგინოს დამკვეთს და ზედამხედველს ამ ხელშეკრულებით გათვალისწინებული სამუშაო/მომსახურება ამავე ხელშეკრულებით დადგენილი წესით და ვადებში;
		14. დროულად შეატყობინოს დამკვეთს და ზედამხედველს ყველა სიძნელის, შეფერხების და/ან გარემობის შესახებ, რამაც შესაძლოა გავლენა იქონიოს სამუშაოს/ მომსახურების დროულად და ხარისხიანად შესრულებაზე.
		15. შესასრულებელი სამუშაო ან მასთან დაკავშირებული ინფორმაცია შეინახოს ინფორმაციის მატარებლებზე იმგვარად, რომ იგი ადვილად ხელმისაწვდომი არ იყოს მესამე პირებისათვის;
		16. შეასრულოს დამკვეთის და ზედამხედველის მითითებები და განუხრელად დაიცვას წინამდებარე ხელშეკრულების პირობები.
		17. სამუშაოთა უხარისხოდ შესრულების შემთხვევაში საკუთარი ხარჯებით აღმოფხვრას ნაკლი ამ კონკრეტული სამუშაოს შესასრულებლად საჭირო გონივრულ ვადაში.
	2. **დამკვეთი ვალდებულია:**
		1. არ განახორციელოს ქმედება, რაც ხელს შეუშლის წინამდებარე ხელშეკრულებით გათვალისწინებული ვალდებულების შესრულებას.
		2. გადაიხადოს მომსახურების საფასური ხელშეკრულებით განსაზღვრული ოდენობითა და წესით;
		3. დროულად მიაწოდოს შემსრულებელს ყველა ინფორმაცია, მასალა, ნივთები, რაც აუცილებელია მომსახურების სათანადო დროში და ხარისხით შესრულებისათვის.
		4. ხელშეკრულებით დადგენილ ვადაში პროექტის ზედამხედველ მენეჯერი კომპანიის წარმომადგენლების მეშვეობით უზრუნველყოს შესრულებული სამუშაოს ინსპექტირება;
	3. **დამკვეთს უფლება აქვს:**
		1. ნებისმიერ დროს შეამოწმოს „შემსრულებლის“ მიერ გასაწევი მომსახურების მსვლელობა და ხარისხი.
		2. მოსთხოვოს შემსრულებელს მომსახურების გაწევისას აღმოჩენილი ნაკლის გამოსწორება.
4. **სამუშაოს მიღება-ჩაბარების წესი**
	1. მომსახურების გაწევა/დასრულება დასტურდება მხარეთა (უფლებამოსილ წარმომადგენელთა) მიერ გაფორმებული მიღება-ჩაბარების აქტით.
	2. შემსრულებლის მიერ შესაბამისი ეტაპით გათვალისწინებული დოკუმენტაციის მომზადებისა და დამკვეთზე გადაცემის შემდეგ, იგი შეისწავლის მიწოდებულ დოკუმენტაციას მისი მიღებიდან 15 სამუშაო დღის ვადაში და გასცემს რეკომენდაციებს პროექტის მიღების ანდა შესაძლო ხარვეზების არსებობის შესახებ.
	3. იმ შემთხვევაში, თუ დამკვეთი/პროექტის ზედამხედველი - მენეჯერი კომპანიის წარმოამდგენლები ან დამკვეთის მიერ შესაბამისი უფლებამოსილებით აღჭურვილი პირი მომზადებულ პროექტში აღმოაჩენს ხარვეზს/ებს, შემსრულებელი ვალდებულია საკუთარი ხარჯებით აღმოფხვრას ყველა ეს ხარვეზი/ები გონივრულ ვადაში, თუმცა არაუგვიანეს 5 (ხუთი) კალენდარული დღის ვადაში. ხოლო იმ შემთხვევაში, თუ შემსრულებლის მიერ შესაბამისი ეტაპით გათვალისწინებული დოკუმენტაცია შეესაბამება წინამდებარე ხელშეკრულებით დადგენილ მოთხოვნებს მაშინ მხარეებს შორის არაუგვიანეს 5 (ხუთი) სამუშაო დღისა, გაფორმდება შესაბამისი ეტაპის მიღება-ჩაბაები აქტი.
	4. საპატიო (კანონითა და ხელშეკრულებით დადგენილი) მიზეზის გარეშე, მიღება-ჩაბარების აქტის ხელმოწერაზე უარის თქმა განიხილება ხელშეკრულების დარღვევად და “დამკვეთი” არ თავისუფლდება სამუშაოებს საზღაურის დროული გადახდის ვალდებულებისაგან, ხოლო შემსრულებელს ვალდებულების შესრულების ვადა გადაცილებულად არ ეთვლება იმ დროით, რა დროითაც შესრულების მიღება დააგვიანა “დამკვეთმა”.
	5. შემსრულებელი 3 დღით ადრე შეატყობინებს დამკვეთს (მათ შორის დაიშვება ელექტრონული წერილის ფორმით შეტყობინებაც) მომსახურების (თითოეული ეტაპის/ნაწილის) დასრულების/ჩაბარების მზაობის თაობაზე.
	6. პასუხისმგებელი პირის შეცვლის შემთხვევაში თითოეული მხარე ვალდებულია აცნობოს მეორე მხარეს წერილობით დაუყოვნებლივ, მაგრამ არაუგვიანეს 3 (სამი) დღისა მისი შეცვლიდან.
5. **მხარეთა განცხადებები და გარანტიები**
	1. წინამდებარე ხელშეკრულების ხელმოწერით ხელმომწერი პირები ადასტურებენ, რომ მათ გააჩნიათ ამ ხელშეკრულების ხელმოწერის უფლებამოსილება და არ საჭიროებენ რაიმე დამატებით თანხმობასა თუ ნებართვას, მათ მიერ წარმოდგენილი საზოგადოების წესდების შესაბამისად.
	2. შემსრულებელი ადასტურებს და იძლევა გარანტიას, რომ ნებისმიერი მასალა, რომელსაც იგი გადასცემს დამკვეთს ამ ხელშეკრულების მოქმედების დაწყებამდე და მისი მოქმედების პერიოდში, იქნება ზუსტი, საქართველოს კანონმდებლობასთან და არსებულ სტანდარტებთან შესაბამისობაში და აგრეთვე არ დაარღვევს ნებისმიერი მესამე პირის ინტელექტუალური საკუთრების უფლებებს.
6. **მხარეთა პასუხისმგებლობა**
	1. წინამდებარე ხელშეკრულებით გათვალისწინებული ვალდებულებების შეუსრულებლობისათვის ან არასათანადოდ შესრულების შემთხვევაში მხარეები პასუხს აგებენ ამ ხელშეკრულებით და საქართველოს კანონმდებლობით გათვალისწინებული წესით. ხელშეკრულების დამრღვევმა მხარემ უნდა აუნაზღაუროს მეორე მხარეს დარღვევით მიყენებული ზიანი.
	2. წინამდებარე ხელშეკრულებით განსაზღვრულ მომსახურების დასრულების ვადების, შემსრულებლის მიზეზით გადაცდენის შემთხვევაში, დამკვეთი უფლებამოსილია შემსრულებელს დააკისროს პირგასამტეხლო, ყოველ ვადაგადაცილებულ დღეზე, შესაბამისი ეტაპის ღირებულების 0.2%-ის ოდენობით.
	3. შემსრულებლის მიერ მომზადებული საპროექტო დოკუმენტაციის უხარისხობის ანდა ამ სფეროში არსებულ სტანდარტებთან და დადგენილ ნორმებთან შეუსაბამობის გამო, რამაც გამოიწვია პროექტის დამტკიცებისა და განხორციელების შეფერხება და ეს დაკავშირებულია უშუალოდ შემსრულებლის მიერ ნაკისრი ვალდებულებების არაჯეროვნად შესრულებასთან, შემსრულებელს ჯარიმის სახით დაეკისრება, მომსახურების საერთო ღირებულების ----%., რაც არ ათავისუფლებს მას ამ ხარვეზების გამოსწორების ვალდებულებისაგან და ხელშეკრულებით ნაკისრი სხვა ვალდბულებების შესრულებისაგან.
	4. იმ შემთხვევაში, თუ შემსრულებლისთვის დაკისრებული პირგასამტეხლოს ჯამური თანხა გადააჭარბებს ხელშეკრულების ღირებულების 10 (ათი) პროცენტს, დამკვეთი იტოვებს უფლებას შეწყვიტოს ხელშეკრულება. ხელშეკრულების ამ მიზეზით შეწყვეტის შემთხვევაში დამკვეთს საკუთრებაში დარჩება ჯეროვნად გაწეული მომსახურების ნაწილი და აგრეთვე ავტომატურად დამატებითი ანაზღაურების გარეშე მასზე გადადის შესრულებულ სამუშაოებთან დაკავშირებული კანონდებლობით გათვალიწინებული ყველა უფლება.
	5. წინამდებარე ხელშეკრულებაზე ხელისმოწერით მხარეები ცნობად იღებენ და თანხმდებიან მასზედ, რომ მხარეები უფლებამოსილნი არიან სასამართლოში მიმდინარე დავის დროს მოითხოვონ პირველი ინსტანციის სასამართლოს მიერ მიღებული გადაწყვეტილების დაუყოვნებლივ აღსასრულებლად მიქცევა თანახმად საქართველოს სამოქალაქო საპროცესო კოდექსის 268-ე მუხლის პირველი პრიმა ნაწილისა.
	6. პირგასამტეხლოს გადახდა არ ათავისუფლებს მხარეებს ძირითადი ვალდებულებების შესრულებისაგან.
	7. მხარეები აცხადებენ და ადასტურებენ, რომ ხელშეკრულებით განსაზღვრული ნებისმიერი პირგასამტეხლოს ან/და ჯარიმის დამრღვევისთვის დაკისრება წარმოადგენს მხარის უფლებას და არა ვალდებულებას. აღნიშნულის გადაწყვეტისას მხარე მოქმედებს საკუთარი ბიზნეს ინტერესების გათვალისწინებით. ამასთან, ჯარიმის/პირგასამტეხლოს გადახდის ვალდებულება მხარისათვის წარმოშობილად ჩაითვლება მხოლოდ შესაბამისი წერილობითი შეტყობინების საფუძველზე.
7. **ფორს–მაჟორი**
	1. მხარეებს არ ეკისრებათ პასუხისმგებლობა ხელშეკრულებით ნაკისრი ვალდებულებების შეუსრულებლობისათვის, თუკი ეს გამოწვეულია ფორც-მაჟორული ვითარები გამო, რომლის წინასწარ განზრახვა, აცილება ან მასზე ზემოქმედება შეუძლებელი იყო შესაბამისი მხარის ან მხარეთა ერთობლივი ძალისხმევით
	2. ამ მუხლის მიზნებისათვის „ფორს-მაჟორი“ ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული დამკვეთის ან/და შემსრულებლის შეცდომებსა და დაუდევრობასთან და რომლებსაც გააჩნია წინასწარ გაუთვალისწინებელი ხასიათი.
	3. ფორს-მაჟორული გარემოებების დადგომის შემთხვევაში ხელშეკრულების დამდებმა მხარემ, რომლისთვისაც შეუძლებელი ხდება ნაკისრი ვალდებულებების შესრულება, დაუყოვნებლივ უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან წერილობით პასუხს, იგი თავისი შეხედულებისამებრ, მიზანშეწონილობისა და შესაძლებლობისდა მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულებების შესრულების ისეთი ალტერნატიული ხერხები, რომლებიც დამოუკიდებელნი იქნებიან ფორს-მაჟორული გარემოებების ზეგავლენისაგან.
8. **დავა**
	1. მხარეთა შორის წარმოშობილი დავა წყდება ურთიერთშეთანხმებით.
	2. შეთანხმების მიუღწევლობის შემთხვევაში დავას განიხილავს სასამართლო საქართველოს მოქმედი კანონმდებლობის შესაბამისად.
9. **ხელშეკრულების მოქმედების ვადა და შეწყვეტის წესი**
	1. წინამდებარე ხელშეკრულება ძალაში შედის მხარეთა მიერ ხელმოწერის დღიდან და ძალაშია მათ მიერ საკუთარი ვალდებულებების სრულ შესრულებამდე.
	2. ხელმოწერის დღედ ითვლება წინამდებარე ხელშეკრულების პირველ გვერდზე, მარჯვენა ზედა კუთხეში აღნიშნული თარიღი.
	3. ხელშერკულების შეწყვეტა დაუყოვნებლივ შესაძლებელია ერთ-ერთი მხარის ინიციატივით თუ:
		1. მეორე მხარე უხეშად ან არაერთგზის არღვევს ხელშეკრულების პირობებს;
		2. შეიცვალა გარემოებები რომლებიც ამ ხელშეკრულების დადებისას იყო და მხარეები შეცვლილ ვითარებაში დადებდნენ ხელშეკრულებას სხვა პირობებით ან არ დადებდნენ მას;
		3. ხელშეკრულების შეწყვეტა ვადამდე შესაძლებელია მხარეთა შორის ორმხრივი წერილობითი შეთანხმების საფუძველზე.
		4. შემსრულებლის მიერ შესრულებული სამუშაო არასრული, არაჯეროვანია, შეიცავს მნიშვნელოვან ნაკლს და ხარვეზებს და მისი გამოსწორების მიმართ დამკვეთმა დაკარგა ინტერესი.
10. **დამატებითი პირობები**
	1. ხელშეკრულების ხელმოწერისთანავე ძალას კარგავს მხარეთა შორის ხელშეკრულების საგანთან არსებული ყველა შეთანხმება და მოლაპარაკება.
	2. ყოველა ცვლილება და დამატება ხელშეკრულებაში ძალაშია მისი წერილობითი გაფორმებისა და მხარეთა ხელმოწერის შემთხვევაში.
	3. მხარეები ვთანხმდებით, რომ დამკვეთს გააჩნია ყველა საავტორო ქონებრივი უფლება შექმნილ პროექტზე და მის ნაწილებზე და შეუძლია გამოიყენოს თავისი შეხედეულებისამებრ.
	4. ხელშეკრულების რომელიმე დებულების ბათილად ცნობა არ იწვევს მთლიანი ხელშეკრულების ბათილობას, ბათილი დებულების ნაცვლად მოქმედეს წესი, რომლითაც უფრო ადვილად მიიღწევა ბათილი დებულებით დადგენილი მიზანი.
	5. წინამდებარე ხელშეკრულება რეგულირდება საქართველოს მოქმედი კანონმდებლობით.
	6. ყველა შეტყობინება ითვლება ჩაბარებულად, თუ ის გაიგზავნა დაზღვრული ფოსტით მხარის ხელშეკრულებაში მითითებულ მისამართზე ან ჩაბარდა მხარეს ხელზე. შეტყობინება ასევე შეიძლება გაიგზავნოს მხარეთა ელექტრონულ მისამართებზე. მხარეები აღიარებენ, რომ მათ შორის სხვადასხვა ინფორმაციის მიწოდებისა და შეთანხმებების არსებობის სადავოობის შემთხვევაში, ელ. ფოსტაზე განხორციელებული მიმოწერას აქვს იურიდიული ძალა. შემსრულებლის საკონტაქტო პირებად ჩაითვლებიან ნებისმიერი მისი თანამშრომელი ან სხვა პირი რომელიც/რომლებიც ახორციელებენ ან კავშირში არიან ამ ხელშეკრულებით გათვალისწინებულ მომსახურების/სამუშაოების გაწევასთან.
	7. მხარე, რომელმაც შეიცვალა ხელშეკრულებაში მითითებული მისამართი, ვალდებულია ამის შესახებ დაუყოვნებლივ წერილობით აცნობოს მეორე მხარეს. მისამართის ცვლილების შეუტყობინებლობის შემთხვევაში ძველ მისამართზე გაგზავნილი შეტყობინება ჩაითვლება ჩაბარებულად.
	8. წინამდებარე ხელშეკრულებას თან ერთვის დანართები, რომელიც წარმოადგენს მის განუყოფელ ნაწილს.
	9. მომსახურებასთან დაკავშირებული ის ურთიერთობები, რომლებიც არ რეგულირდება წინამდებარე ხელშეკრულებით, დარეგულირდება საქართველოს მოქმედი კანონმდებლობის შესაბამისად.
	10. მხარეები ადასტურებენ, რომ ისინი საქართველოს კანონმდებლობით დადგენილი წესით აღჭურვილნი არიან ხელმოწერის უფლებამოსილებით და მოქმედებენ აღნიშნული უფლებამოსილების ფარგლებში.
	11. წინამდებარე ხელშეკრულება შედგენილია ქართულ ენაზე, თანაბარი იურიდიული ძალის მქონე 2 (ორი) იდენტურ ეგზემპლარად, თითოე გზემპლარი თითოეული მხარისათვის.
11. **მხარეთა რეკვიზიტები და ხელმოწერები**

**„დამკვეთი“ „შემსრულებელი“**

დირექტორი დირექტორი

/ -----------------------------------------/ /-----------------------------------------/